নওগাম থানায় ঠিক কী হয়েছিল? সাংবাদিক বৈঠক জম্মু-কাশ্মীর ডিজিপির

ওয়েবডেস্ক- কাশ্মীরের (Jammu Kashmir) নওগাম থানায় (Nowgam Thana) বিধবংসী বিস্ফোরণে ৯ জনের মৃত্যুতে সাংবাদিক বৈঠক পুলিশের। এই ঘটনায় পুলিশ জানিয়েছে, এটি একটি দুর্ঘটনাজনিত বিস্ফোরণ। দয়া করে কেউ কোনও গুজব ছড়াবেন না। শুক্রবার গভীর রাতে এই বিস্ফোরণে ৯ জনের মৃত্যু ও ৩২ জনের জখম হওয়ার খবর পাওয়া গিয়েছে। জম্মু-কাশ্মীর থেকে কিছুটা দূরেই রয়েছে নওগ্রাম থানা। মৃতদের মধ্যে অধিকাংশই পুলিশ সহ ফরেনসিক বিভাগের কর্মীরা। হরিয়ানার ফরিদাবাদ থেকে উদ্ধার হওয়া বিস্ফোরকের একাংশ থানায় রাখা ছিল। সেটির আচমকা বিস্ফোরণ ঘটে।

জম্মু-কাশ্মীরের ডিজিপি নলীন প্রভাত (Jammu and Kashmir DGP Nalin Prabhat) সাংবাদিকদের জানিয়েছেন,  নিছক দুর্ঘটনা। এই ঘটনার পিছনে অন্য কারণ কারণ খোঁজা অপ্রয়োজনীয়।

আরও পড়ুন-  ফরিদাবাদের উদ্ধার হওয়া বিস্ফোরকেই বিস্ফোরণ কাশ্মীরের নওগ্রাম থানায়

নওগ্রাম থানার ঘটনায় শোকজ্ঞাপন করেছেন জম্মু-কাশ্মীরের উপরাজ্যপাল মনোজ সিনহা। মনোজ সিনহা এক্স হ্যান্ডেলে লিখেছেন, নওগ্রাম থানার ঘটনায় গভীরভাবে মর্মাহত। এতগুলি মূল্যবান প্রাণ চলে গেল। মৃতদের পরিবারের প্রতি আমার গভীর সমবেদনা। আহতদের দ্রুত আরোগ্য কামনা করি। সরকার মৃত-আহতদের পরিবার, বন্ধু ও তাদের প্রিয় মানুষের পাশে আছে। সরকার সব রকমভাবে সহযোগিতা করবে। দুর্ঘটনাজনিত বিস্ফোরণের কারণ নির্ণয়ের জন্য আমি তদন্তের নির্দেশ দিয়েছি।‘

নওগাম পুলিশ স্টেশনে বিস্ফোরণের পর পরিস্থিতি খতিয়ে দেখতে যাচ্ছেন জম্মু ও কাশ্মীরের লেফটেন্যান্ট গভর্নর মনোজ সিনহা এবং মুখ্যমন্ত্রী ওমর আবদুল্লাহ। তারা বিস্ফোরণস্থলও পরিদর্শন করবেন।

উল্লেখ্য, দিল্লির লালকেল্লার মেট্রো গেটের সামনে বিস্ফোরণ ঘটে। ঘটনায় ১৩জনের মৃত্যু ও ২০ জন আহত হয়েছে। তার আগেই ফরিদাবাদ থেকে বিপুল পরিমাণ বিস্ফোরক উদ্ধার করে পুলিশ। সেই বিস্ফোরকের বেশ কিছুটা নওগ্রাম থানায় মজুদ রাখা হয়েছিল।

ফরেনসিক টিম এখন পর্যন্ত প্রাপ্ত ৫২টিরও বেশি বিস্ফোরক নমুনা থেকে জেনেছে যে, উমর মোহাম্মদ অ্যামোনিয়াম নাইট্রেট, পেট্রোলিয়াম তেল এবং বিস্ফোরক পদার্থ ব্যবহার করে বিস্ফোরকটি প্রস্তুত করেছিলেন।

দেখুন আরও খবর-

The post নওগাম থানায় ঠিক কী হয়েছিল? সাংবাদিক বৈঠক জম্মু-কাশ্মীর ডিজিপির first appeared on KolkataTV.